बिहार के मोकामा से निर्दलीय विधायक अनंत सिंह फरार हो गए हैं। एके-47 बरामदगी के मामले में बाहुबली विधायक अनंत सिंह को गिरफ्तार करने के लिए पटना में पुलिस उनके सरकारी आवास पर पहुंची थी, लेकिन वे पुलिस को चकमा देकर पिछले दरवाजे से फरार हो गए। हालांकि इस दौरान पुलिस ने बाहुबली विधायक अनंत सिंह के करीबी छोटन को गिरफ्तार कर लिया। बताया जा रहा है कि छोटन पर हत्या के 22 मुकदमे दर्ज हैं।
 गौरतलब है कि मोकामा में बाहुबली विधघायक अनंत सिंह के घर से पुलिस ने एके-47 बरामद किया था। शुक्रवार को पुलिस ने अनंत सिंह के पैतृक गांव लदमा में उनके घर पर छापेमारी की थी। इसी दौरान एके-47 बरामद किया गया था। शनिवार को विधायक के खिलाफ यूएपीए एक्ट के तहत केस दर्ज गया था। इसी मामले में पटना में पुलिस शनिवार रात को अनंत सिंह को गिरफ्तार करने के लिए उनके सरकारी आवास पर पहुंची थी।
 बताया जा रहा है कि पटना में विधायक अनंत सिंह के सरकारी आवास में घुसने के लिए पुलिस को कड़ी मशक्कत करनी पड़ी थी। बड़ी मुश्किल से पुलिस विधायक के घर के अंदर दाखिल हुई, लेकिन तब तक विधायक घर के पिछले दरवाजे से फरार हो चुके थे। अब पुलिस बाहुबली विधायक को जल्द गिरफ्तार करने और उनकी पत्नी के खिलाफ एक्शन लेने की बात कह रही है।
 
बिहार के मोकामा से निर्दलीय विधायक अनंत सिंह फरार हो गए हैं। एके-सैंतालीस बरामदगी के मामले में बाहुबली विधायक अनंत सिंह को गिरफ्तार करने के लिए पटना में पुलिस उनके सरकारी आवास पर पहुंची थी, लेकिन वे पुलिस को चकमा देकर पिछले दरवाजे से फरार हो गए। हालांकि इस दौरान पुलिस ने बाहुबली विधायक अनंत सिंह के करीबी छोटन को गिरफ्तार कर लिया। बताया जा रहा है कि छोटन पर हत्या के बाईस मुकदमे दर्ज हैं। गौरतलब है कि मोकामा में बाहुबली विधघायक अनंत सिंह के घर से पुलिस ने एके-सैंतालीस बरामद किया था। शुक्रवार को पुलिस ने अनंत सिंह के पैतृक गांव लदमा में उनके घर पर छापेमारी की थी। इसी दौरान एके-सैंतालीस बरामद किया गया था। शनिवार को विधायक के खिलाफ यूएपीए एक्ट के तहत केस दर्ज गया था। इसी मामले में पटना में पुलिस शनिवार रात को अनंत सिंह को गिरफ्तार करने के लिए उनके सरकारी आवास पर पहुंची थी। बताया जा रहा है कि पटना में विधायक अनंत सिंह के सरकारी आवास में घुसने के लिए पुलिस को कड़ी मशक्कत करनी पड़ी थी। बड़ी मुश्किल से पुलिस विधायक के घर के अंदर दाखिल हुई, लेकिन तब तक विधायक घर के पिछले दरवाजे से फरार हो चुके थे। अब पुलिस बाहुबली विधायक को जल्द गिरफ्तार करने और उनकी पत्नी के खिलाफ एक्शन लेने की बात कह रही है।